**3-та седмица – 27.09.2025**

***Домашна работа***

Скъпи родители,

Днес Вашите деца се научиха да изписват **буква Оо** и **буква Рр**. За да затвърдят знанията си и да упражнят писането си, помогнете им ***да попълнят страници 12,13,16 и 17 от Учебната тетрадка.*** Там те трябва красиво да изпишат малка и голяма буква О и Р.

Също така упражнете ***четенето на думичките в Буквара на страници 22, 23, 26 и 27***. Първо прочетете Вие думичките, а след това подканете детето само да ги прочете, докато започне да чете гладко.

Като всяко начало и това ще бъде предизвикателство за тях. Затова Ви моля да бъдете до тях в тези начални стъпки и да им помогнете да придобият увереност в своите знания и умения. Нека децата пишат с молив в тетрадката. Ако сгрешат, изтрийте с гума, но това да е възможно най-рядко.